Roland Bartetzko

Roland Bartetzko (* 1970, Würselen, Západné Nemecko, dnes Nemecko) je nemecký právnik, bloger, publicista a bývalý vojak.

 Vojenská kariéra a účasť vo vojne v Juhoslávii 
Vojenský výcvik a vojenskú službu absolvoval v Nemeckej armáde, kde ako výsadkár dosiahol hodnosť rotného. V roku 1992 nastúpil na vysokú školu, avšak vzdelanie nedokončil, pretože sa vydal zapojiť do vojny v Bosne a Hercegovine na strane Chorvátskeho obranného výboru, čo odôvodnil morálnymi i osobnými dôvodmi. Jednak veril v to, že Chorváti viedli spravodlivú vojnu, jednak ovplyvnený filozofickými prácami Mauricea Maeterlincka, Thomasa Manna, Charlesa Baudelairea či Friedricha Nietzscheho pokladal účasť vo vojne za spôsob ako dosiahnuť „vyšší stupeň vedomia“, teda za „míľnik na mojej ceste za sebanaplnením“. Následne sa po vypuknutí vojny v Kosove pridal na stranu Kosovskej oslobodzovacej armády, jednak kvôli tomu, že ho lákala myšlienka zapojiť sa do partizánskej vojny, na čo bol ako výsadkár vycvičený, avšak nemal možnosť sa jej zúčastniť. Zároveň pokladal boj kosovských povstalcov za nezávislosť za správny. „Po tom, čo som videl, čo Srbi konali v Bosne som nemohol sedieť a čakať kým niekto iný urobí niečo na pomoc kosovskému obyvateľstvu“.Arielli, Nir. From Byron to bin Laden : a history of foreign war volunteers. Cambridge, Massachusetts : Harvard University Press, 2018. ISBN 9780674979567, p. 85.Porovnaj: Howard, Samantha. A Career In War: Life As A Military Bomb Technician [online]. In LADbible, 2017-02-27 [cit. 2017-11-26].

 Súdny proces v Kosove 
20. apríla 2001 bol zadržaný a 12. novembra 2002 ho Najvyšším súdom Kosova odsúdili za vraždu, štyri pokusy o vraždu a terorizmus v súvislosti s bombovým útokom v Prištine z 18. apríla 2001 na 20 rokov odňatia slobody (so započítaním doby zadržania).Resolution on Inadmissibility in Case No. KI78/13  [PDF online]. Prishtina : Republic of Kosovo Constitutional Court, 2017-05-02 [cit. 2017-11-26], p. 2, paragraph 10.Ball, Howard. War crimes and justice : a reference handbook. Santa Barbara, California : ABC-CLIO, 2002. ISBN 157607899X, pp. 44-45.Elsie, Robert. Historical dictionary of Kosovo. 2. vyd. Lanham, Maryland; Toronto; Plymouth : The Scarecrow Press, 2011. ISBN 9780810874831, p. xlix.King, Iain – Mason, Whit. Peace at any price : how the world failed Kosovo. Ithaca, New York : Cornell University Press, 2006. ISBN 9780801445392, p. 101. Prokurátor tvrdil, že Bartetzko útok vykonal „z nenávisti voči Srbom“. Bartetzko ale odmietol zodpovednosť za útok.„Handschrift eines Profis“ [online]. In Der Spiegel, 2001-04-30 [cit. 2017-11-26]. Išlo o prvý prípad v povojnovom Kosove, kedy bol štátny občan zo západnej Európy súdený za vraždu.German guilty of Pristina bomb attack [online]. In BBC News, 2002-05-10 [cit. 2017-11-26].

 Právnická kariéra a blogersko-publicistické pôsobenie 
V rokoch 2012 – 2016 absolvoval magisterské štúdium v odbore práva na Kolegji Fama v Prištine. Od októbra 2016 pôsobí v Prištine ako právnik, špecializujúc sa na záväzkové právo a medzinárodné právo súkromné.Roland Bartetzko. In LinkedIn, c2017 [cit. 2017-11-26]. Prispieva článkami týkajúcimi sa najmä nekonvenčnej vojny na svoj blog Unconventional WarfareUnconventional Warfare, c2017 [cit. 2017-11-26]., na sociálnu sieť QuoraRoland Bartetzko [online]. In Quora, [2017] [cit. 2017-11-26]. a dopisovateľsky aj do časopisov Global Risk InsightsBartetzko, Roland. A how-to guide for counterinsurgency – by a former insurgent  [online]. In Global Risk Insights, 2016-06-30 [cit. 2017-11-26].Bartetzko, Roland. A former insurgent’s guide to ISIS and Iraq  [online]. In Global Risk Insights, 2016-09-07 [cit. 2017-11-26]., Small Wars JournalRoland Bartetzko [online]. In Small Wars Journal, [2017] [cit. 2017-11-26].Bartetzko, Roland – Solomon, Christopher. Idlib’s Problems Are Just Getting Started [online]. In Small Wars Journal, 2017-05-01 [cit. 2017-11-26]. a Newsweek (prostredníctvom partnerstva medzi Quorou a Newsweekom)Quora Question: Is the U.S. Failing in Iraq? [online]. In Newsweek, 2016-09-25 [cit. 2017-12-17].Quora Question: The Complex Relationship Between Soldiers and Reprters [online]. In Newsweek, 2016-11-12 [cit. 2017-12-17].Quora Question: How Special Forces Soldiers Are Trained to Handle Combat [online]. In Newsweek, 2016-11-19 [cit. 2017-11-26].Quora Question: Why Are Civilians fighting the Islamic State? [online]. In Newsweek, 2016-11-19 [cit. 2017-12-17].Quora Question: How Special Forces Soldiers Are Trained to Handle Combat [online]. In Newsweek, 2016-12-04 [cit. 2017-11-26]..

V roku 2017 o svojich zážitkoch a skúsenostiach z vojny v Bosne a Kosove napísal knihu The Smell of War : Lessons from the Battlefield (doslova „Zápach vojny : Lekcie z bojiska“), ktorá bola vydaná v malom náklade v KosoveBartetzko, Roland. Answer to “Why hasn’t Roland Bartetzko written a book about his experiences?”, Quora, 2018-01-19 [cit. 2018-10-20]. a v roku 2018 ako paperback a ekniha distribuovaná prostredníctvom Amazonu.Bartetzko, Roland. Answer to “How did you write your first book?”, Quora, 2018-02-11 [cit. 2018-11-02].

 Dielo 
 The Smell of War : Lessons from the Battlefield. [s. l.] : [s. n.], 2018. 130 pp. ISBN 9951562353.

 Referencie 

 Externé odkazy 
 Osobný blog Unconventional War – archivovaná verzia z 3. 11. 2019 prostredníctvom Internet Archive Wayback Machine
 Profil na sociálnej sieti Quora
 Kanál na portáli YouTube
 Profil na portáli Academia.edu

Kategória:Narodenia v 1970
Kategória:Nemecké vojenské osobnosti
Kategória:Nemeckí právnici
Kategória:Nemeckí publicisti